**დამტკიცებულია ბიზნესის სკოლის (ფაკულტეტის)**

**საბჭოს 2017 წლის 23 იანვრის**

**#1 გადაწყვეტილებით**

**(ცვლილებები შევიდა სკოლის საბჭოს**

**2017 წლის 7 აპრილის #3 და 2018 წლის 14 მაისის #1 გადაწყვეტილებით)**

**შპს ქართულ-ამერიკული უნივერსიტეტის ბიზნესის სკოლის (ფაკულტეტის)**

**დ ე ბ უ ლ ე ბ ა**

**მუხლის 1. ზოგადი დებულებანი**

1. შპს ქართულ-ამერიკული უნივერსიტეტის ბიზნესისსკოლა (ფაკულტეტი) თავის საქმიანობას წარმართავს „უმაღლესი განათლების შესახებ“ საქართველოს კანონის, ქაუ-ს დებულების, წინამდებარე დებულებისა და საქართველოს კანონმდებლობის შესაბამისად;
2. დებულება განსაზღვრავს ქართულ-ამერიკული უნივერსიტეტის ბიზნესის სკოლის (ფაკულტეტის) სტატუსს, სტრუქტურას, საქმიანობის ძირითად მიმართულებებსა და ფუნქციებს.

**მუხლი 2. ბიზნესის სკოლის (ფაკულტეტის) სტატუსი**

ქართულ-ამერიკული უნივერსიტეტის ბიზნესის სკოლა (ფაკულტეტი) წარმოადგენს ქართულ-ამერიკული უნივერსიტეტის ძირითად ადმინისტრაციულ და სასწავლო სამეცნიერო ერთეულს, რომელიც ბიზნესის ადმინისტრირების მიმართულებით აკადემიური თავისუფლების ფარგლებში ახორციელებს სასწავლო-სამეცნიერო საქმიანობას.

**მუხლი 3. ქაუ-ს ბიზნესის სკოლის (ფაკულტეტის) საქმიანობის ძირითადი მიმართულებები**

ქაუ-ს ბიზნესის სკოლის (ფაკულტეტის) საქმიანობის ძირითადი მიმართულებებია:

ა. ქვეყნის საგანმანათლებლო სივრცეში სახელმწიფოებრივი და საზოგადოებრივი განვითარების შესაბამისი სასწავლო და საგანმანათლებლო სტანდარტების უზრუნველყოფა;

ბ. საერთაშორისო და ეროვნული გამოცდილების გამოყენებით მაღალკვალიფიციური საგანმანათლებლო და სამეცნიერო-კვლევითი მომსახურება;

გ. მსოფლიო ბაზრის მზარდი გაფართოების, რეგიონალური სავაჭრო და პოლიტიკური ბლოკების ფორმირების, კომპიუტერული და ტელეკომუნიკაციების განვითარების და ამ პროცესებში საქართველოს ინტეგრაციის ფონზე მაღალკვალიფიციური სპეციალისტების მომზადება ბიზნესის ადმინისტრირების სფეროში.

**მუხლი 4. ქაუ-ს ბიზნესის** **სკოლის (ფაკულტეტის) ფუნქციები**

ბიზნესის სკოლის (ფაკულტეტის) ფუნქციებია:

ა. ბიზნესის ადმინისტრირების მიმართულებით აკადემიური საგანმანათლებლო პროგრამების მომზადება და განხორციელება;

ბ. სამეცნიერო-კვლევითი საქმიანობის განხორციელება;

გ. შესაბამისი აკადემიური ხარისხის მინიჭება არსებული საკანონმდებლო რეგულაციების შესაბამისად.

**მუხლი 5. ბიზნესის**  **სკოლის (ფაკულტეტის) მართვის ძირითადი ორგანოები**

სკოლის (ფაკულტეტის) მართვის ძირითადი ორგანოები და მმართველი სუბიექტებია:

• სკოლის (ფაკულტეტის) საბჭო;

• დეკანი.

**მუხლი 6. სკოლის (ფაკულტეტის) საბჭო**

1. სკოლის (ფაკულტეტის) საბჭო არის სკოლის (ფაკულტეტის) უმაღლესი წარმომადგენლობითი ორგანო, რომელიც შედგება სკოლის (ფაკულტეტის) აკადემიური პერსონალისაგან;
2. სკოლის (ფაკულტეტის) საბჭო უფლებამოსილია, თუ მას ესწრება საბჭოს წევრთა სიითი შემადგენლობის ნახევარზე მეტი;
3. სკოლის (ფაკულტეტის) საბჭოზე გადაწყვეტილება მიიღება დამსწრეთა ხმების უბრალო უმრავლესობით;
4. სკოლის (ფაკულტეტის) საბჭოს უფლებამოსილება:

ა. დეკანის წარდგინებით განიხილავს საგანმანათლებლო პროგრამებს;

ბ. დეკანის წარდგინებით ამტკიცებს სკოლის (ფაკულტეტის) სტრუქტურას და დებულებას;

გ. ამტკიცებს სკოლის (ფაკულტეტის) ორგანიზაციული და სტრუქტურული ერთეულების დებულებებს;

დ. ამოღებულია; (#3, 07.04.2017)

ე. დეკანის წარდგინებით აყალიბებს სამეცნიერო-კვლევით ცენტრებს (ინსტიტუტებს);

ვ. პროფესორის წარდგინებით დასახული პრიორიტეტების მიხედვით ამტკიცებს სადისერტაციო თემებს;

ზ. განიხილავს სხვადასხვა სასწავლო და სამეცნიერო ხასიათის პროექტებს;

თ. ახორციელებს „უმაღლესი განათლების შესახებ“ საქართველოს კანონით, სხვა საკანონმდებლო აქტებით, უნივერსიტეტის დებულებით მისთვის მინიჭებულ სხვა უფლებამოსილებას.

**მუხლი 7. ბიზნესის სკოლის (ფაკულტეტის) დეკანი**

1. ბიზნესის სკოლას (ფაკულტეტს) ხელმძღვანელობს დეკანი;
2. სკოლის (ფაკულტეტის) დეკანს თანამდებობაზე ამტკიცებს პარტნიორთა კრება უნივერსიტეტის პრეზიდენტის წარდგინებით;
3. სკოლის დეკანი შეიძლება იყოს სკოლის (ფაკულტეტის) პროფესორი;
4. სკოლის (ფაკულტეტის) დეკანის უფლებამოსილება:

ა. უზრუნველყოფს სკოლაში (ფაკულტეტზე) სასწავლო პროცესისა და სამეცნიერო-კვლევითი მუშაობის ეფექტურად მიმდინარეობას;

ბ. თავმჯდომარეობს სკოლის (ფაკულტეტის) საბჭოს;

გ. აკადემიური საბჭოს რეკომენდაციით შეიმუშავებს სკოლის განვითარების გეგმას და დასამტკიცებლად წარუდგენს პრეზიდენტს;

დ. ქმნის სკოლის (ფაკულტეტის) საგანმანათლებლო პროგრამის დაგეგმვის, შემუშავების და განვითარების კომისიას და ნიშნავს პროგრამის ხელმძღვანელს/ხელმძღვანელებს/თანახელმძღვანელს/კოორდინატორს; (#1, 14.05.2018)

ე. ქმნის სკოლის (ფაკლულტეტის) დროებით კომისიას დოქტორანტურასა და მაგისტრატურაში სტუდენტთა ჩარიცხვასთან დაკავშირებით;

ვ. ქმნის საკვალიფიკაციო კომისიას, რომელიც მოქმედებს ძირითადი საგანამანთლებლო ერთეულის - სკოლის (ფაკულტეტის) დებულებითა და საქართველოს კანონმდებლობით დადგენილ ფარგლებში;

ზ. ამოღებულია. (#1, 14.05.2018)

თ. პრეზიდენტის წინაშე შუამდგომლობს სკოლაში (ფაკულტეტზე) აკადემიური თანამდებობის დაკავების გარეშე სასწავლო ან/და სამეცნიერო-კვლევით პროცესში მონაწილეობის ან/და მისი წარმართვის მიზნით შესაბამისი კვალიფიკაციის მქონე სპეციალისტის მოწვევასთან დაკავშირებით;

ი. განსაზღვრავს აკადემიური პერსონალისა და მოწვეული სპეციალისტების (ლექტორების) ანაზღაურების ოდენობას კანცლერთან შეთანხმებით და დასამტკიცებლად წარუდგენს პრეზიდენტს;

კ. შეიმუშავებს სკოლის (ფაკულტეტის) სტრუქტურას, დებულებას და წარუდგენს სკოლის (ფაკულტეტის) საბჭოს;

ლ. ყოველწლიურად წარუდგენს სკოლის საქმიანობის ანგარიშს პარტნიორთა კრებას და პრეზიდენტს;

მ. წარმოადგენს სკოლას (ფაკულტეტს) მესამე პირებთან ურთიერთობაში;

ნ. თავისი უფლებამოსილების ფარგლებში გამოსცემს ბრძანებას.

**მუხლი 8. საგანამანათლებლო პროგრამების დაგეგმვა, შემუშავება და განხილვა**

1. პროგრამის დაგეგმვის, შემუშავებისა და განვითარების მხარდაჭერის მიზნით, პროგრამის აკრედიტაციის ვადით სკოლის დეკანი აყალიბებს საგანმანათლებლო პროგრამის დაგეგმვის, შემუშავებისა და განვითარების კომისიას;
2. კომისიის შემადგენლობა და უფლებამოსილება განისაზღვრება უნივერსიტეტის აკადემიური საბჭოს მიერ დამტკიცებული საგანმანათლებლო პროგრამის დაგეგმვის, შემუშავებისა და განვითარების მეთოდოლოგიით. (#1, 14.05.2018)

**მუხლი 9 . ბიზნესის სკოლის (ფაკულტეტის) სტრუქტურა**

1. ბიზნესისსკოლა (ფაკულტეტი) შედგება სასწავლო-სამეცნიერო, ადმინისტრაციული და დამხმარე ერთეულებისაგან;
2. ბიზნესის  სკოლის (ფაკულტეტი) სტრუქტურული ერთეულებია:
   * სადისერტაციო საბჭო;
   * სამეცნიერო-კვლევითი ცენტრი/ცენტრები (ინსტიტუტი/ინსტიტუტები).

**მუხლი 9. სადისერტაციო საბჭო**

1. სადისერტაციო საბჭო არის ბიზნესისსკოლის (ფაკულტეტის) სტრუქტურული ერთეული, რომელიც ძირითადად ახორციელებს ბიზნესის ადმინისტრირების დოქტორის აკადემიური ხარისხის მინიჭებას;
2. სადისერტაციო საბჭოს შემადგენლობაში შედიან ბიზნესისსკოლის (ფაკულტეტის) ყველა პროფესორი და ასოცირებული პროფესორი;
3. სადისერტაციო საბჭოს თავმჯდომარეს თავისი შემადგენლობიდან ირჩევს საბჭო;
4. სადისერტაციო საბჭოს თავმჯდომარე უძღვება სადისერტაციო საბჭოს სხდომებს და ახორციელებს სადისერტაციო საქმის წარმოებას;
5. სადისერტაციო საბჭო მოქმედებს სკოლის (ფაკულტეტის) საბჭოს მიერ დამტკიცებული სადისერტაციო საბჭოსა და დოქტორანტურის დებულების შესაბამისად.

**მუხლი 10. სამეცნიერო-კვლევითი ცენტრი (ინსტიტუტი)**

1. სამეცნიერო-კვლევითი ცენტრი (ინსტიტუტი) არის სკოლის (ფაკულტეტის) სტრუქტურული ერთეული, რომელიც იქმნება სკოლაში (ფაკულტეტზე) სამეცნიერო კვლევების წარმართვის მიზნით;
2. სამეცნიერო-კვლევითი ცენტრი (ინსტიტუტი) წარმოადგენს პროფესორთა გაერთიანებას;
3. სამეცნიერო-კლევითი ცენტრი (ინსტიტუტი) შეიმუშავებს სამეცნიერო კვლევით პროექტებს, ამზადებს სამეცნიერო კონფერენციებსა და სემინარებს, აწარმოებს გამოქვეყნებული სამეცნიერო სტატიების აღრიცხვას და თანამშრომლობს კომერციულ ორგანიზაციებთან ამ ორგანიზაციებში არსებული კონკრეტული ამოცანების მეცნიერული გადაწყვეტის მიზნით.

**მუხლი 11. სკოლის (ფაკულტეტის) პერსონალი**

1. სკოლაში (ფაკულტეტზე) არსებობს აკადემიური, ადმინისტრაციული და დამხმარე პერსონალი;
2. სკოლის აკადემიურ პერსონალს მიეკუთვნება:

ა. პროფესორი;

ბ. ასოცირებული პროფესორი;

გ. ასისტენტ-პროფესორი;

დ. ასისტენტი.

1. აკადემიური პერსონალის არჩევის წესი, მათი უფლებები და ვალდებულებები განისაზღვრება საქართველოს კანონმდებლობითა და უნივერსიტეტის დებულებით;
2. სკოლის (ფაკულტეტის) ადმინისტრაციულ თანამდებობებს მიეკუთვნება დეკანი და დეკანის მოადგილე;
3. დამხმარე პერსონალს მიეკუთვნებიან სწავლების მენეჯერები და სკოლის საქმიანობისათვის აუცილებელი სხვა პირები.

**მუხლი 12. სტუდენტი**

სკოლის (ფაკულტეტის) სტუდენტები აქტიურად მონაწილეობენ საგანმანათლებლო პროგრამების შემუშავების და მოდიფიცირების პროცესში. (#1, 14.05.2018)

**მუხლი 13. დასკვნითი დებულებები**

1. სკოლის (ფაკულტეტის) რეორგანიზაცია და ლიკვიდაცია ხდება უნივერსიტეტის წესდების შესაბამისად, კანონმდებლობით დადგენილი წესით;
2. დებულება ძალაშია სკოლის (ფაკულტეტის) საბჭოს მიერ მისი დამტკიცების მომენტიდან;
3. დებულება ძალას კარგავს სკოლის (ფაკულტეტის) საბჭოს მიერ ახალი დებულების დამტკიცების შემთხვევაში.